3.4.

Derfor vil EØSU i bevidstheden om, at en intelligent strategi kan anvendes på byer, øer, regioner og industriområder, foreslå, at EU-institutionerne og de nationale regeringer identificerer en udviklingsmodel for intelligente byer i programmer, som er kendetegnet ved den samtidige tilstedeværelse og integration af seks bærende søjler (i Italien ligger denne model, som udspringer af et forslag udarbejdet af foreningen Amerigo (International Cultural Exchange Programs Alumni) og Enam (European Network of American Alumni Associations), til grund for udarbejdelsen af en strategi for intelligente byer inden for Junker-planens rammer i ministeriet for økonomisk udvikling): — tilstedeværelse af teknologier og redskaber til opnåelse af energieffektivitet og integration af vedvarende energikilder såsom intelligent elektrisk infrastruktur (smart grids) , som kan understøtte og fremme energispareplaner ved at integrere ad hoc-løsninger og -udstyr; sikre muligheden for at anvende et mix af forsyningskilder både i den private og offentlige sektor; sammenkobles med tilslutningsinfrastruktur og fremme udbredelsen af frit tilgængelige IP-signaler — udbredelse af teknologi- og tilslutningsplatforme, som gør det muligt at skabe nye systemer for digitale tjenester takket være IKT- og telekommunikationsinfrastruktur, som kan: sikre stor udbredelse blandt andet gennem integration med intelligente net; fremme udbredelse af tingenes internet i forbindelse med sensorer, udstyr og tjenester; udnytte offentlige og private åbne data og den digitale dagsorden for byer; samtidigt hermed sikre høje standarder for løsningers og udstyrs sikkerhed og for fortroligheden af borgeres, virksomheders og forvaltningers informationer — udvikling af nye digitale økosystemtjenester for at forbedre borgernes livskvalitet og virksomhedernes produktionsprocesser ved hjælp af integrerede intelligente tjenester og installationer, som er baseret på tilslutningsplatformene og de intelligente net. Disse digitale økosystemtjenester, der findes på flere områder (f.eks. mobilitet, e-sundhed, digital turisme, industri 4.0), vil kunne fremme eller styrke en europæisk industri for intelligente byer, især hvis de store teknologiske aktører er indstillede på at give hurtigere adgang for løsninger udviklet og produceret af mindre, herunder nystartede virksomheder — projekter til forbedring af infrastrukturen og et nyt design af byerne såsom omlægning af byzonernes anvendelse, med omdannelse og nye anvendelser af offentlige bygninger og infrastrukturer med produktive, miljømæssige og sociale formål ikke kun for at øge ejendommenes værdi, men også for at øge deres nytteværdi i brugernes øjne blandt andet gennem udbredelse af effektive og sammenkoblede teknologier og øget brug af indirekte offentlige indkøb — planer for udvikling og tilpasning af de digitale færdigheder hos borgere, virksomheder og i den offentlige sektor, så de innovationer, der indføres, kan udnyttes af så mange slutbrugere som muligt — planer for økonomisk og finansiel bæredygtighed for investeringer baseret på en klar afgrænsning: af det udbytte, der er opnået gennem tjenesterne, styrkelsen af infrastrukturen og effektiviseringerne; en metode til fordeling af indtægterne mellem netoperatører, investorer og udviklere af intelligente løsninger og udstyr; samt værktøjer for offentlig og privat finansiering, som kan understøtte gennemførelsen af sådanne nye interventionsmodeller.